Oficiālais Vēstnesis L 228 , 15/08/1987 Lpp. 0043 - 0044

Speciālizdevums somu valodā: Nodaļa 3 Sējums 24 Lpp. 0067

Speciālizdevums zviedru valodā: Nodaļa 3 Sējums 24 Lpp. 0067



Komisijas Lēmums (1987. gada 14. jūlijs) par to Meksikas Savienoto Valstu uzņēmumu sarakstu, kas ir apstiprināti svaigas gaļas ievešanai Kopienā (87/424/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes jautājumiem, ievedot liellopus, cūkas un svaigu gaļu no trešām valstīm [1], kurā jaunākie grozījumi izdarīti ar Direktīvu 87/64/EEK [2], un jo īpaši tās 4. panta 1. punktu un 18. panta 1. punktu, tā kā trešo valstu uzņēmumiem var atļaut eksportēt uz Kopienu svaigu gaļu tikai tad, ja tie atbilst vispārējām un īpašām prasībām, kas izstrādātas Direktīvā 72/462/EEK; tā kā pēc divām apskatēm 1983. un 1984. gadā neviens uzņēmums netika uzskatīts par apmierinošu un ar Komisijas Lēmumu 83/470/EEK [3] dalībvalstīm tika aizliegts Kopienas līmenī ievest svaigu gaļu no uzņēmumiem Meksikā, tajā pašā laikā atļaujot tām dalībvalstīm, kuru valstu tiesību akti to pieļauj, septiņus mēnešus nepārtraukt esošās tirdzniecības plūsmas ar Meksikas iestāžu ieteiktiem uzņēmumiem; tā kā nākošajā apskatē, kas tika veikta atbilstīgi 5. pantam Direktīvā 72/462/EEK un 2. panta 1. punktam Komisijas 1986. gada 11. septembra Lēmumā 86/474/EEK par pārbaužu uz vietas veikšanu attiecībā uz liellopu un cūku un svaigas gaļas ievešanu no trešām valstīm [4], ir atklājies, ka higiēnas standarts vienā uzņēmumā ir paaugstināts un tādējādi uzskatāms par apmierinošu; tā kā šo uzņēmumu šādos apstākļos var iekļaut to uzņēmumu sarakstā, kuriem ir atļauts eksports uz Kopienu, un tā kā tādēļ ir jāatceļ Lēmums 83/470/EEK; tā kā svaigas gaļas ievešana no pielikumā norādītajiem uzņēmumiem joprojām jāpakļauj citur izstrādātiem noteikumiem un vispārējiem Līguma noteikumiem; tā kā jo īpaši uz dažu gaļas kategoriju, piemēram, gaļas, kas satur dažu vielu atliekas, ievešanu no trešām valstīm un nosūtīšanu uz citām dalībvalstīm attiecas saskaņoti Kopienas noteikumi, kuri joprojām nav pilnīgi ieviesti; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Ar šo pielikumā minētajam Meksikas uzņēmumam ir atļauts ievest Kopienā svaigu gaļu saskaņā ar minētā pielikuma noteikumiem. 2. Imports no pielikumā minētajiem uzņēmumiem joprojām tiek pakļauts citur izstrādātiem Kopienas veterinārijas noteikumiem. 2. pants Dalībvalstis aizliedz svaigas gaļas ievešanu no uzņēmumiem, kas nav minēti pielikumā. 3. pants Ar šo Lēmums 83/470/EEK ir atcelts. 4. pants Šo lēmumu piemēro no 1987. gada 1. augusta. 5. pants Šis lēmums ir adresēts dalībvalstīm. Briselē, 1987. gada 14. jūlijā Komisijas vārdā — priekšsēdētāja vietnieks Frans Andriessen [1] OV L 302, 31.12.1972., 28. lpp. [2] OV L 34, 5.2.1987., 52. lpp. [3] OV L 259, 20.9.1983., 29. lpp. [4] OV L 279, 30.9.1986., 55. lpp. -------------------------------------------------- PIELIKUMS UZŅĒMUMU SARAKSTS Apstiprinājuma Nr. | Uzņēmums/adrese | Kategorija | SL | CP | CS | B | S/G | P | SP | SR | E 30 | Empacadora y Ganadera de Aguas Calientes SA, Aguas Calientes | × | × | | | | | × | | --------------------------------------------------